એમાંય પીક-અવર્સ દરમ્યાન વાહનો ટકરાય છે અને ડૅમેજ થાય છે તથા નાગરિકોને એ વાગી જાય છે. સવાર અને સાંજના સમયે અહીં ચાલવાની જગ્યા રહેતી નથી ત્યારે નડતરરૂપ બનેલાં બૅરિકેડ્સ અને સીડી સમસ્યામાં વધારો કરે છે. એક બાજુ ફેરિયાઓ, એક બાજુ વાહનોનું ગેરકાયદે પાર્કિંગ, લોકોની ભીડ અને અધૂરામાં પૂરું આ વણજોઈતાં બૅરિકેડ્સ અને સીડી છે એટલું જ નહીં, ભાંડુપના સ્ટેશન-રોડ પર બનાવવામાં આવેલા સ્કાયવૉકનો રાહદારીઓ ઉપયોગ કરતા નથી, પરંતુ સ્કાયવૉકના પિલર પર જાહેરાત માટેનાં સ્ટિકરો લગાવવાની મનાઈ હોવા છતાં અઢળક જાહેરાતો લગાવવામાં આવી છે અને સ્કાયવૉકની દશા બદલી નાખી છે. એમ છતાં સંબંધિત અધિકારીઓ દ્વારા કોઈ પગલાં લેવામાં આવી રહ્યાં નથી અને સરકારી મિલકતને નુકસાન પહોંચાડાઈ રહ્યું છે.’